b'\n_START_ARTICLE_\nMan\xc5\xa1etni gumb\n_START_PARAGRAPH_\nMan\xc5\xa1etni gumb je okrasna sponka, ki se uporablja za spenjanje obeh koncev man\xc5\xa1ete na mo\xc5\xa1ki ali \xc5\xbeenski srajci._NEWLINE_Sestavljata ga dve plo\xc5\xa1\xc4\x8dici, povezani s kratko veri\xc5\xbeico. Spoj plo\xc5\xa1\xc4\x8dice in veri\xc5\xbeice je prilagodljiv in se lahko obra\xc4\x8da na vse strani, tako da no\xc5\xa1enje le teh ni mote\xc4\x8de. Man\xc5\xa1eta ima na vsakem koncu po eno luknjo, kamor se vstavita plo\xc5\xa1\xc4\x8dici, in to prepre\xc4\x8duje razpiranje rokava. Plo\xc5\xa1\xc4\x8dica, name\xc5\xa1\xc4\x8dena na zunanjo, vidnej\xc5\xa1o stran man\xc5\xa1ete, je po navadi ve\xc4\x8dja. Man\xc5\xa1etni gumbi se uporabljajo le pri srajcah, ki imajo na rokavu luknje za gumbe, nimajo pa gumbov. Gre za parni dodatek oz. nakit, saj nikoli ne nosimo man\xc5\xa1etnih gumbov le na enem rokavu, ampak vedno na obeh.\n_START_SECTION_\nZgodovina man\xc5\xa1enih gumbov\n_START_PARAGRAPH_\nPrvi za\xc4\x8detki man\xc5\xa1etnih gumbov segajo v za\xc4\x8detek 16. stoletja. Ti so sicer izgledali zelo enostavno. Prvi pravi razcvet pa so do\xc5\xbeiveli v \xc4\x8dasu vladavine Ludvika XIV. Okrasili so jih z barvnim steklom in tako so poleg uporabne dobili \xc5\xa1e lepotno funkcijo. \xc4\x8cez \xc4\x8das so za\xc4\x8deli uporabljati \xc5\xa1e druge, \xc5\xbelahtnej\xc5\xa1e materiale, kot so diamanti in zlato. Na njih pa so tudi vrezovali grbe in za\xc4\x8detnice imen._NEWLINE_Danes je vloga man\xc5\xa1etnih gumbov predvsem lepotna. Obstaja veliko razli\xc4\x8dnih oblik iz razli\xc4\x8dnih materialov. Ve\xc4\x8dinoma se uporabljajo takrat, ko dogodki zahtevajo dolo\xc4\x8deno stopnjo elegance. Do neke mere lahko man\xc5\xa1etne gumbe ozna\xc4\x8dimo kot statusne simbole.'